MNB azonosító: **P48**

# MÓDSZERTANI SEGÉDLET

**a P48 jelű, a Készpénzátutalási forgalom adatszolgáltatás kitöltéséhez**

**I. Általános tudnivalók**

Az adatszolgáltatásban a nem belföldi és nem nemzetközi postautalvány alapján teljesített készpénzátutalási forgalmat kell jelenteni (pl. Western Union Money Transfer). Nem jelentendő ezen adatszolgáltatásban a P47 jelű adatszolgáltatásban jelentésköteles, a postai pénzforgalmi szolgáltatás körébe tartozó készpénzátutalási forgalom. Az adatokat a készpénzátutalási rendszerhez közvetlenül csatlakozottaknak az általuk igénybe vett ügynökök adatával együtt kell megadni.

**II. A táblák kitöltésével kapcsolatos részletes tudnivalók, az adatok összeállításának módja**

1. **tábla: Készpénzátutalási forgalom devizanem szerinti bontásban**

**01.sor: Forint forgalom**

Az ügyfelek által az átutalási rendszerbe közvetlenül forintban befizetett, vagy részükre közvetlenül forintban kifizetett összegeket kell itt jelenteni.

**02.sor: Deviza forgalom**

Az ügyfelek által az átutalási rendszerbe közvetlenül valutában befizetett, vagy részükre közvetlenül valutában kifizetett összegeket kell itt jelenteni. A forgalmat a tárgyidőszakra vonatkozóan az MNB által közzétett átlagárfolyamon, vagy a tárgyidőszak utolsó napján érvényes MNB devizaközép árfolyamon kell átszámítani.

Az **„a” és „b”** oszlopokban azt a forgalmat kell elkülöníteni, ahol mind a befizetés, mind a kifizetés helye Magyarország területén található.

Az **„c” és „d”** oszlopokban a Magyarországon külföldre feladott összegeket kell jelenteni.

Az **„e” és „f”** oszlopokban a külföldről átutalt, belföldön kifizetett készpénzforgalmat kell jelenteni.

1. **tábla: Készpénzátutalási forgalom belföldről külföldre**

A 02. táblában a 01-es tábla „c” és „d” oszlopaiban jelentett, belföldről külföldre irányuló készpénzátutalási forgalmat kell jelenteni Európai Unión belül országonkénti megbontásban (kódlista alapján), azon kívül pedig összesítve, függetlenül a tranzakció devizanemétől.

Az adatszolgáltatásban alkalmazandó kódok a következők:

|  |  |
| --- | --- |
| **Kód** | **Megnevezés** |
| **P48 02. tábla** |
| **a) oszlop: Célország** |
| AT | Ausztria |
| BE | Belgium |
| BG | Bulgária |
| CY | Ciprus |
| CZ | Csehország |
| DK | Dánia |
| GB | Egyesült Királyság (Nagy Britannia) |
| EE | Észtország |
| FI | Finnország |
| FR | Franciaország |
| GR | Görögország |
| NL | Hollandia |
| HR | Horvátország |
| IE | Írország |
| PL | Lengyelország |
| LV | Lettország |
| LT | Litvánia |
| LU | Luxemburg |
| MT | Málta |
| DE | Németország |
| IT | Olaszország |
| PT | Portugália |
| RO | Románia |
| ES | Spanyolország |
| SE | Svédország |
| SK | Szlovákia |
| SI | Szlovénia |
| U9 | Egyéb ország (Európai Unión kívüli) |

1. **tábla: Készpénzátutalási forgalom külföldről belföldre**

A 03. táblában a 01-es tábla „e” és „f” oszlopaiban jelentett, külföldről belföldre irányuló készpénzátutalási forgalmat kell jelenteni Európai Unión belül országonkénti megbontásban (kódlista alapján), azon kívül pedig összesítve, függetlenül a tranzakció devizanemétől. Az alkalmazandó kódlista a 02. táblánál szereplővel egyező.

**III. Az adatszolgáltatás beküldésére vonatkozó előírások**

A beküldés módja: elektronikus úton (ERA-n keresztül)

A beküldés formája: **az e rendelet 3. sz. mellékletének 3. pontja szerinti, az MNB honlapján közzétett technikai segédletben meghatározott formátumú** fájl

Az adatszolgáltatás címzettje: MNB Statisztikai igazgatóság